proxectonos/corpus_dominio_legal_administrativo_tmp huggingface dataset:
RESOLUCIÓN do 11 de novembro de 2024, da Secretaría Xeral de Emprego e Relacións Laborais, pola que se lles dá publicidade ás axudas concedidas ao abeiro da Orde do 28 de decembro de 2023 pola que se establecen as bases reguladoras para a promoción e consolidación do emprego autónomo a través do Programa de axudas a persoas traballadoras autónomas pola contratación indefinida e a formación de persoas asalariadas, e se procede á súa convocatoria para o ano 2024 (código de procedemento TR349F).
Consellería de Emprego, Comercio e Emigración — III. Outras disposicións — 21/11/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro
Ordenar a publicación, no
Diario Oficial de Galicia
das subvencións concedidas ao abeiro da Orde do 28 de decembro de 2023 pola que se establecen as bases reguladoras para a promoción e consolidación do emprego autónomo a través do Programa de axudas a persoas traballadoras autónomas pola contratación indefinida e a formación de persoas asalariadas, e se procede á súa convocatoria para o ano 2024 (código de procedemento TR349F) (DOG nº 20, do 29 de xaneiro).
Santiago de Compostela, 11 de novembro de 2024
RESOLUCIÓN do 16 de novembro de 2024, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 23 de xullo de 2024 pola que se establecen as bases reguladoras xerais e se convocan para o ano 2024, en réxime de concorrencia competitiva, axudas para accións formativas, financiadas polo Fondo Europeo Marítimo, de Pesca e de Acuicultura (FEMPA), que contribúan ao desenvolvemento da formación profesional, das novas competencias profesionais e da formación permanente do sector pesqueiro (código de procedemento PE610A).
Consellería do Mar — III. Outras disposicións — 25/11/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e o crédito orzamentario a que se imputen, beneficiario/a, cantidade concedida e finalidade ou finalidades da subvención.
En consecuencia,
Ordenar a publicación no Diario Oficial de Galicia das axudas concedidas con cargo á Orde do 23 de xullo de 2024 (DOG núm. 155, do 12 de agosto) pola que se establecen as bases reguladoras xerais e se convocan para o ano 2024, en réxime de concorrencia competitiva, axudas para accións formativas, financiadas polo Fondo Europeo Marítimo, de Pesca e de Acuicultura (FEMPA), que contribúan ao desenvolvemento da formación profesional, das novas competencias profesionais e da formación permanente do sector pesqueiro (código de procedemento PE610A).
Santiago de Compostela, 16 de novembro de 2024
1. Finalidade: axudas para accións formativas, financiadas polo FEMPA, que contribúan ao desenvolvemento da formación profesional, das novas competencias profesionais e da formación permanente do sector pesqueiro.
2. Financiamento: aplicacións orzamentarias 46.03.422K.770.0 e 46.03.422K.781.0, proxecto contable 202300177, cofinanciado nun 70 % polo Fondo Europeo Marítimo, de Pesca e de Acuicultura (FEMPA) e o 30 % pola Comunidade Autónoma.
3. Beneficiarios/as e axudas concedidas:
RESOLUCIÓN do 18 de novembro de 2024 pola que se publica o plan de estudos do máster universitario en Biofabricación.
Universidade de Vigo — III. Outras disposicións — 25/11/2024

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 17 de setembro de 2024 (publicado no
Boletín Oficial del Estado
do 27 de setembro de 2024 mediante a Resolución do secretario xeral de Universidades do 20 de setembro de 2024).
Esta reitoría, de conformidade co disposto no artigo 8.3 da Lei orgánica 2/2023, do 22 de marzo, do sistema universitario, resolve publicar o plan de estudos conducente á obtención do título oficial de máster universitario en Biofabricación pola Universidade da Coruña, a Universidade de Santiago de Compostela e a Universidade de Vigo.
Vigo, 18 de novembro de 2024
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Biofabricación pola Universidade da Coruña, a Universidade de Santiago de Compostela e a Universidade de Vigo, o alumnado deberá superar os 60 créditos ECTS de que consta o máster.
RESOLUCIÓN do 15 de novembro de 2024 de centros docentes privados concertados dependentes desta consellería para participar no Programa de inmersión lingüística en lingua inglesa a través de actividades dixitais, Digitalweek, para o curso 2024/25.
Consellería de Educación, Ciencia, Universidades e Formación Profesional — III. Outras disposicións — 25/11/2024

A Consellería de Educación, Ciencia, Universidades e Formación Profesional mediante a Orde do 8 de agosto de 2024 (DOG do 30 de agosto), estableceu as bases reguladoras e o procedemento de solicitude e concesión de axudas, en réxime de concorrencia competitiva, a centros docentes privados concertados dependentes da Consellería de Educación, Ciencia, Universidades e Formación Profesional para participar no Programa de inmersión lingüística en lingua inglesa a través de actividades dixitais, Digitalweek, durante o curso 2024/25 (código de procedemento ED301L).
Unha vez rematado o procedemento previo á concesión das actividades, cómpre facer pública a relación definitiva de centros seleccionados, de acordo co previsto no artigo 16.2 da devandita orde.
En consecuencia, de conformidade co exposto e por proposta da Dirección Xeral de Ordenación e Innovación Educativa, como conselleiro de Educación, Ciencia, Universidades e Formación Profesional
Primeiro. Publicar a relación definitiva de centros seleccionados, segundo se detalla no anexo.
Segundo. Contra esta resolución, que esgota a vía administrativa, os interesados poderán interpoñer recurso potestativo de reposición ante a persoa titular da Consellería de Educación, Ciencia, Universidades e Formación Profesional, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de novembro de 2024
RESOLUCIÓN do 12 de novembro de 2024, da Dirección Xeral de Estratexia Industrial e Solo Empresarial, pola que se modifica o anexo da Resolución do 11 de setembro de 2024 pola que se dá publicidade dos beneficiarios das axudas concedidas ao abeiro da Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2024 (código de procedemento IN519B).
Consellería de Economía e Industria — III. Outras disposicións — 22/11/2024

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 9 do anexo I da Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2024 (IN519B), procedeuse por medio da Resolución da Dirección Xeral de Estratexia Industrial e Solo Empresarial do 11 de setembro de 2024 á publicación do extracto das axudas outorgadas pola Consellería de Economía e Industria ao abeiro da dita orde (DOG núm. 182, do 20 de setembro).
Por Orde do 25 de xuño de 2024 (DOG núm. 127, do 2 de xullo) e Orde do 28 de outubro de 2024 (DOG núm. 210, do 30 de outubro), ampliouse o crédito da Orde do 4 de xaneiro de 2024. Ademais, concellos beneficiarios dunha subvención renunciaron ás axudas concedidas. Todo isto xerou crédito dispoñible que foi destinado a atender as solicitudes que figuraban na listaxe de agarda consonte o establecido na epígrafe Condicións xerais para os expedientes que conforman a listaxe de agarda da Resolución do 23 de maio de 2024 pola que se resolveu a convocatoria.
Procédese, por medio desta resolución, á publicación dos beneficiarios definitivos das axudas outorgadas pola Consellería de Economía e Industria ao abeiro da Orde do 4 de xaneiro de 2024. No anexo a esta resolución recóllense os beneficiarios, o importe e a finalidade das axudas. A listaxe inclúe os beneficiarios que renunciaron á subvención.
Santiago de Compostela, 12 de novembro de 2024
RESOLUCIÓN do 14 de novembro de 2024, da Dirección Xeral de Ordenación e Innovación Educativa, pola que se autorizan centros educativos para impartiren o programa plurilingüe no segundo ciclo da educación infantil (Plurinfantil) para o curso 2024/25.
Consellería de Educación, Ciencia, Universidades e Formación Profesional — III. Outras disposicións — 22/11/2024

De conformidade co establecido na epígrafe 16 da Resolución desta dirección xeral, do 1 de abril de 2024, pola que se regula o programa plurilingüe no segundo ciclo da educación infantil (Plurinfantil), para o curso 2024/25, esta dirección xeral
Primeiro. Autorizar os centros que se relacionan no anexo desta resolución para impartir o programa Plurinfantil, de plurilingüismo no segundo ciclo da educación infantil.
Segundo. Contra esta resolución as persoas interesadas poderán interpoñer recurso de alzada ante o conselleiro de Educación, Ciencia, Universidades e Formación Profesional no prazo dun mes, contado a partir do día seguinte ao da publicación no
Diario Oficial de Galicia
, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 14 de novembro de 2024
Plurinfantil: centros autorizados 2024/25
ORDE do 14 de novembro de 2024 pola que se autorizan novos centros plurilingües na Comunidade Autónoma de Galicia para o curso 2024/25.
Consellería de Educación, Ciencia, Universidades e Formación Profesional — III. Outras disposicións — 22/11/2024

De conformidade co establecido no artigo 16 da Orde desta consellería, do 12 de maio de 2011 (DOG do 20 de maio), pola que se regulan os centros plurilingües na Comunidade Autónoma de Galicia e se establece o procedemento de incorporación de novos centros á Rede de centros plurilingües de Galicia, esta consellería
Primeiro. Autorizar os centros plurilingües que se relacionan no anexo desta orde.
Segundo. Contra esta resolución, as persoas interesadas poderán interpor recurso potestativo de reposición, ante a persoa titular da Consellería de Educación, Ciencia, Universidades e Formación Profesional, no prazo dun mes contado desde o día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. De non consideraren oportuna a interposición do citado recurso, poderán formular directamente recurso contencioso-administrativo no prazo de dous meses, ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de novembro de 2024
DECRETO 190/2024, do 18 de novembro, polo que se aproba a bandeira do Concello de Ribadavia (Ourense).
Consellería de Presidencia, Xustiza e Deportes — III. Outras disposicións — 28/11/2024

O Concello de Ribadavia (Ourense) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica de Galicia e por proposta da persoa titular da Consellería de Presidencia, Xustiza e Deportes, e logo da deliberación do Consello da Xunta de Galicia na súa reunión do día dezaoito de novembro de dous mil vinte e catro,
Artigo único
Aprobar a bandeira do Concello de Ribadavia (Ourense), organizada do seguinte xeito, do que se achega como anexo unha representación gráfica:
O pano azul e, ao centro, unha torre de branco flanqueada do sol e a lúa de amarelo.
Santiago de Compostela, dezaoito de novembro de dous mil vinte e catro
DECRETO 189/2024, do 18 de novembro, polo que se aproba o escudo do Concello de Ribadavia (Ourense).
Consellería de Presidencia, Xustiza e Deportes — III. Outras disposicións — 28/11/2024

O Concello de Ribadavia (Ourense) considerou conveniente legalizar o escudo municipal usado desde antigo para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, tramitou o informe histórico-heráldico coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica de Galicia e por proposta da persoa titular da Consellería de Presidencia, Xustiza e Deportes, e logo da deliberación do Consello da Xunta de Galicia na súa reunión do día dezaoito de novembro de dous mil vinte e catro,
Artigo único
Aprobar o escudo do Concello de Ribadavia (Ourense) organizado do seguinte xeito, do que se achega como anexo unha representación gráfica:
De azur (azul) e sobre ondas de prata (branco), a ponte defendida de prata e, nos francos, o sol e a lúa de ouro (amarelo). Ao timbre, a coroa real pechada.
Santiago de Compostela, dezaoito de novembro de dous mil vinte e catro
ORDE do 19 de novembro de 2024 pola que se dispón o cesamento dun membro do Consello Social da Universidade da Coruña.
Consellería de Educación, Ciencia, Universidades e Formación Profesional — II. Autoridades e persoal — 27/11/2024

Mediante a Resolución do 14 de xuño de 2021 fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e unha persoas membros, das cales seis serán designadas polo Parlamento de Galicia. No seu artigo 79 regula o seu cesamento e substitución.
Por todo iso,
Artigo único
O cesamento, por renuncia, de Ana Fernández Roca como representante do Parlamento de Galicia no Consello Social da Universidade da Coruña, agradecéndolle os servizos prestados.
Disposición derradeira
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 19 de novembro de 2024
RESOLUCIÓN do 25 de novembro de 2024 pola que se fai pública a modificación da relación de postos de traballo acordada polo Pleno en sesión do día 20 de novembro de 2024.
Consello de Contas de Galicia — III. Outras disposicións — 29/11/2024

De conformidade co disposto no artigo 5.2.p) do Regulamento de réxime interior do Consello de Contas, en relación co artigo 7.3.m) da Lei 6/1985, do 24 de xuño, do Consello de Contas de Galicia, na redacción dada pola Lei 8/2015, do 7 de agosto, de reforma da devandita lei, o Pleno do Consello de Contas, na súa sesión do día 20 de novembro de 2024, adoptou o seguinte acordo:
Primeiro. Aprobar en todos os seus termos a modificación parcial da actual relación de postos de traballo especificada no anexo do acordo.
Segundo. Facultar o conselleiro maior para ditar resolución de publicación no
Diario Oficial de Galicia
do anexo do acordo.
Polo exposto, dispoño a publicación da relación de postos de traballo do Consello de Contas coas modificacións acordadas, nos termos sinalados no seguinte anexo.
Santiago de Compostela, 25 de novembro de 2024
RESOLUCIÓN do 21 de novembro de 2024, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 8 de maio de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de microproxectos de cooperación para o desenvolvemento no exterior promovidos polos axentes de cooperación, e se procede á súa convocatoria para o ano 2024 (código de procedemento PR804B).
Consellería de Presidencia, Xustiza e Deportes — III. Outras disposicións — 29/11/2024

Conforme o establecido no artigo 24 da Orde do 8 de maio de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de microproxectos de cooperación para o desenvolvemento no exterior promovidos polos axentes de cooperación e se procede á súa convocatoria para o ano 2024, unha vez ultimada a concesión de axudas, publicarase no
Diario Oficial de Galicia
a relación das concedidas, con expresión da convocatoria, o programa e o crédito orzamentario a que se imputen, as beneficiarias, a cantidade concedida e a finalidade ou finalidades da subvención.
Na súa virtude,
Publicar no
Diario Oficial de Galicia
as axudas concedidas pola Resolución do 24 de xullo de 2024, do director xeral de Relacións Exteriores e coa Unión Europea, en virtude da delegación establecida na disposición adicional primeira da Orde do 8 de maio de 2024 (DOG núm. 100, do 24 de maio), que se relacionan no anexo:
– 3 microproxectos de cooperación para o desenvolvemento no exterior promovidos polos axentes de cooperación por un importe global de noventa mil euros (90.000,00 €), con cargo á aplicación orzamentaria 35.07.331A.490.0 dos orzamentos da Comunidade Autónoma de Galicia para 2024, nas contías, beneficiarios e finalidade que se relacionan no anexo desta resolución.
Santiago de Compostela, 21 de novembro de 2024
RESOLUCIÓN do 21 de novembro de 2024, da Dirección Xeral de Relacións Exteriores e coa Unión Europea, pola que se fan públicas as bolsas concedidas ao abeiro da Orde do 29 de abril de 2024 pola que se establecen as bases reguladoras para a concesión de bolsas para a formación de persoas expertas en cooperación internacional para o desenvolvemento e se procede á súa convocatoria para o ano 2024 (código de procedemento PR809A).
Consellería de Presidencia, Xustiza e Deportes — III. Outras disposicións — 29/11/2024

No DOG núm. 91, do 10 de maio de 2024, publicouse a Orde do 29 de abril de 2024 pola que se establecen as bases reguladoras para a concesión de bolsas para a formación de persoas expertas en cooperación internacional para o desenvolvemento e se procede á súa convocatoria para o ano 2024 (código de procedemento PR809A).
Logo da tramitación establecida nas bases reguladoras, o 11 de xullo de 2024 o director xeral de Relacións Exteriores e coa Unión Europea, por delegación do conselleiro de Presidencia, Xustiza e Deportes, ditou resolución de adxudicación de seis bolsas para a formación de persoas expertas en cooperación internacional, que se desenvolverán durante os anos 2024 e 2025.
Tras a renuncia dunha das persoas beneficiarias das bolsas, e de conformidade co disposto na base décimo segunda da Orde do 29 de abril de 2024, o 12 de setembro de 2024 o director xeral de Relacións Exteriores e coa Unión Europea, por delegación do conselleiro de Presidencia, Xustiza e Deportes, adoptou a resolución pola que se lle concede a unha nova persoa adxudicataria unha das bolsas convocadas pola Orde do 29 de abril de 2024.
Conforme o establecido na base sétima, punto un, da Orde do 29 de abril de 2024, deberá darse cumprimento ás obrigas de transparencia contidas no artigo 17 da Lei 1/2016, do 18 de xaneiro, de transparencia e bo goberno, e no artigo 15 da Lei 9/2007, do 13 de xuño, de subvencións de Galicia.
Con estas bolsas preténdese apoiar a formación de persoas expertas en cooperación para o desenvolvemento, coa finalidade de complementar a formación académica das persoas tituladas universitarias con estadías na sede da Dirección Xeral de Relacións Exteriores e coa Unión Europea ou nas oficinas da Cooperación Española (OCE) dependentes da Axencia Española de Cooperación Internacional para o Desenvolvemento, de acordo co previsto no convenio subscrito entre esta Axencia e a Xunta de Galicia.
Na súa virtude,
Publicar no
Diario Oficial de Galicia
a relación das bolsas concedidas ao abeiro da Orde do 29 de abril de 2024 pola que se establecen as bases reguladoras para a concesión de bolsas para a formación de persoas expertas en cooperación internacional para o desenvolvemento e se procede á súa convocatoria para o ano 2024 (DOG núm. 91, do 10 de maio), segundo se detalla no anexo desta resolución.
Santiago de Compostela, 21 de novembro de 2024
RESOLUCIÓN do 21 de novembro de 2024, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 7 de maio de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación, para o desenvolvemento no exterior promovidos polos axentes de cooperación e se procede á súa convocatoria para o ano 2024 (código de procedemento PR803D).
Consellería de Presidencia, Xustiza e Deportes — III. Outras disposicións — 29/11/2024

Conforme o establecido no artigo 24 da Orde do 7 de maio de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación, e se procede á súa convocatoria para o ano 2024 (código de procedemento PR803D), unha vez ultimada a concesión de axudas, publicarase no
Diario Oficial de Galicia
a relación das concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude,
Publicar no
Diario Oficial de Galicia
as axudas concedidas pola Resolución do 9 de agosto de 2024, do director xeral de Relacións Exteriores e coa Unión Europea, en virtude da delegación establecida na disposición adicional primeira da Orde do 7 de maio de 2024 (DOG núm. 98, do 22 de maio):
– 28 proxectos de cooperación para o desenvolvemento no exterior que executarán as organizacións non gobernamentais de cooperación para o desenvolvemento (ONGD), por un importe global de cinco millóns douscentos sesenta e tres mil setecentos cincuenta e seis euros con corenta e dous céntimos (5.263.756,42 €), con cargo á aplicación orzamentaria 35.07.331A.490.0 dos orzamentos da Comunidade Autónoma de Galicia para 2024, nas contías, beneficiarios e finalidade que se relacionan no anexo I.
– 4 proxectos de cooperación para o desenvolvemento no exterior que executarán outros axentes de cooperación (universidades, sindicatos, empresas ou organizacións empresariais e comunidades galegas no exterior) por un importe total de setecentos mil euros (700.000,00 €), con cargo á aplicación orzamentaria 35.07.331A.490.0 dos orzamentos da Comunidade Autónoma de Galicia para 2024, respondendo a súa distribución aos beneficiarios, contías e aplicacións orzamentarias que se relacionan no anexo II.
Santiago de Compostela, 21 de novembro de 2024
RESOLUCIÓN do 21 de novembro de 2024, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 14 de xuño de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e a cidadanía global que executen as organizacións non gobernamentais de desenvolvemento e se procede á súa convocatoria (código de procedemento PR804A).
Consellería de Presidencia, Xustiza e Deportes — III. Outras disposicións — 29/11/2024

Conforme o establecido no artigo 25 da Orde do 14 de xuño de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e a cidadanía global que executen as organizacións non gobernamentais de desenvolvemento e se procede á súa convocatoria, unha vez ultimada a concesión de axudas, publicarase no
Diario Oficial de Galicia
a relación das concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude,
Publicar no
Diario Oficial de Galicia
as axudas concedidas pola Resolución do director xeral de Relacións Exteriores e coa Unión Europea de 4 de setembro de 2024, en virtude da delegación establecida na disposición adicional primeira da Orde do 14 de xuño de 2024 (DOG núm. 124, do 27 de xuño):
– 17 proxectos de educación para o desenvolvemento e a cidadanía global para executar polas organizacións non gobernamentais de cooperación ao desenvolvemento (ONGD), por un importe global de seiscentos mil euros (600.000,00 €) con cargo á aplicación orzamentaria 35.07.331A.481.0 dos orzamentos da Comunidade Autónoma de Galicia para 2024, nas contías, beneficiarios e finalidade que se relacionan no anexo desta resolución.
Santiago de Compostela, 21 de novembro de 2024
RESOLUCIÓN do 20 de novembro de 2024 pola que se publica o plan de estudos do máster universitario en Economía Circular.
Universidade de Vigo — III. Outras disposicións — 27/11/2024

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título mediante o Acordo do Consello de Ministros do 17 de setembro de 2024 (publicado no Boletín Oficial del Estado do 27 de setembro pola Resolución do secretario xeral de Universidades do 20 de setembro de 2024).
Esta reitoría, de conformidade co disposto no artigo 8.3 da Lei orgánica 2/2023, do sistema universitario, resolve publicar o plan de estudos conducente á obtención do título oficial de máster universitario en Economía Circular pola Universidade da Coruña, a Universidade de Santiago de Compostela e a Universidade de Vigo.
Vigo, 20 de novembro de 2024
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Economía Circular pola Universidade da Coruña, a Universidade de Santiago de Compostela e a Universidade de Vigo, o alumnado deberá superar os 90 créditos ECTS de que consta o máster.
RESOLUCIÓN do 8 de novembro de 2024 pola que se dá publicidade dos convenios de colaboración subscritos no segundo cuadrimestre do ano 2024.
Academia Galega de Seguridade Pública — III. Outras disposicións — 27/11/2024

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade da relación dos convenios subscritos pola Academia Galega de Seguridade Pública nos meses de maio, xuño, xullo e agosto do ano 2024, que se incorpora como anexo a esta resolución.
A Estrada, 8 de novembro de 2024
RESOLUCIÓN do 13 de novembro de 2024 pola que se dá publicidade das axudas concedidas ao abeiro da Resolución do 24 de maio de 2024 pola que se establecen as bases reguladoras para a concesión, en réxime de concorrencia competitiva, das subvencións a establecementos e servizos turísticos de xestión pública e/ou privada, nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de Calidade Turística e/ou a marca S de Sustentabilidade Turística do Instituto para a Calidade Turística Española e a Sustentabilidade (ICTES), e se procede á súa convocatoria para o ano 2024 (código de procedemento TU970A).
Axencia de Turismo de Galicia — III. Outras disposicións — 27/11/2024

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 25 das bases reguladoras da convocatoria,
Facer público no
Diario Oficial de Galicia
e na páxina web da Axencia de Turismo de Galicia (http://turismo.xunta.es//) o resultado do proceso de concesión das subvencións previstas con cargo ás aplicacións orzamentarias 04.A2.761A.760.0 e 04.A2.761A.770.0, proxecto 2015 00005, cun crédito de 210.000,00 €, que figuran nos anexos I e II desta resolución, concedidas ao abeiro da Resolución do 24 de maio de 2024 pola que se establecen as bases reguladoras para a concesión, en réxime de concorrencia competitiva, das subvencións a establecementos e servizos turísticos de xestión pública e/ou privada, nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de Calidade Turística e/ou a marca S de Sustentabilidade Turística do Instituto para a Calidade Turística Española e a Sustentabilidade (ICTES), e se procede á súa convocatoria para o ano 2024 (código de procedemento TU970A).
Santiago de Compostela, 13 de novembro de 2024
RESOLUCIÓN do 21 de novembro de 2024, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 26 de abril de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se convocan para o ano 2024 (código de procedemento PR811A).
Consellería de Presidencia, Xustiza e Deportes — III. Outras disposicións — 29/11/2024

Conforme o establecido no artigo 25 da Orde do 26 de abril de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se convocan para o ano 2024, unha vez ultimada a concesión de axudas, publicarase no
Diario Oficial de Galicia
a relación das concedidas, con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude,
Publicar no
Diario Oficial de Galicia
as axudas concedidas pola Resolución do director xeral de Relacións Exteriores e coa Unión Europea do 15 de xullo de 2024, en virtude da delegación establecida da disposición adicional primeira da Orde do 26 de abril de 2024 (DOG núm. 91, do 10 de maio), que se relacionan no anexo:
– 8 proxectos de acción humanitaria no exterior que executarán as organizacións non gobernamentais de cooperación para o desenvolvemento (ONGD), por un importe global de cincocentos cincuenta mil euros (550.000,00 €), con cargo á aplicación orzamentaria 35.07.331A.490.0 dos orzamentos da Comunidade Autónoma de Galicia para 2024, nas contías, beneficiarios e finalidade que se relacionan no anexo desta resolución.
Santiago de Compostela, 21 de novembro de 2024
ORDE do 20 de setembro de 2024 pola que se nomea vicepresidente do Consello Regulador da Denominación de Orixe Monterrei.
Consellería do Medio Rural — II. Autoridades e persoal — 01/10/2024

O pasado día 2 de agosto, Manuel Vázquez Losada presentou a súa renuncia como vogal do pleno do Consello Regulador da Denominación de Orixe Monterrei. Posteriormente, en aplicación do artigo 53 da Lei 1/2024, do 11 de xaneiro, da calidade alimentaria, esta renuncia foi comunicada á Consellería do Medio Rural. Dado que este vogal tiña a vicepresidencia deste órgano, esta quedou vacante.
Para cubrir esta vacante o pleno deste consello regulador tivo unha sesión extraordinaria o día 8 de agosto, na que resultou elixida para o cargo da vicepresidencia do consello regulador a sociedade Viticultura Monterrey, S.L., representada por Ernesto Rodríguez Zarraquiños.
Conforme indica o artigo 23 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores, unha vez elixida a persoa que terá a vicepresidencia, deberá facerse o seu nomeamento mediante unha orde da consellería competente.
Polo anterior,
Artigo único. Nomeamento do vicepresidente do Consello Regulador da Denominación de Orixe Monterrei
Noméase vicepresidente do Consello Regulador da Denominación de Orixe Monterrei a Ernesto Rodríguez Zarraquiños, en representación da vogalía que ten Viticultura Monterrey, S.L.
Santiago de Compostela, 20 de setembro de 2024
RESOLUCIÓN do 20 de setembro de 2024 pola que se lles dá publicidade aos convenios de colaboración subscritos no segundo cuadrimestre do ano 2024.
Augas de Galicia — III. Outras disposicións — 02/10/2024

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) establece que cada consellería ou entidade deberá publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o segundo cuadrimestre do ano 2024, que se incorpora como anexo a esta resolución.
Santiago de Compostela, 20 de setembro de 2024
ORDE do 23 de setembro de 2024 pola que se fixan os prezos privados para a venda ao público de diversas publicacións.
Consellería de Cultura, Lingua e Xuventude — III. Outras disposicións — 02/10/2024

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo dun informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Lingua e Xuventude que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 23 de setembro de 2024
ORDE do 24 de setembro de 2024 pola que se modifica a composición do Consello Social da Universidade de Santiago de Compostela.
Consellería de Educación, Ciencia, Universidades e Formación Profesional — II. Autoridades e persoal — 03/10/2024

Mediante a Resolución do 14 de xuño de 2021 fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e un membros.
O artigo 77.3 da citada Lei 6/2013 establece que a representación dos intereses sociais no consello social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do consello social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades.
O Consello Social da Universidade de Santiago de Compostela comunica á Consellería de Educación, Ciencia, Universidades e Formación Profesional que o Pleno do Parlamento de Galicia, na sesión do 9 de xullo de 2024, acordou aprobar a designación de Ramón Alonso Álvarez como representante do Parlamento de Galicia no Consello Social da Universidade de Santiago de Compostela, en substitución, por renuncia, de Manuel Lolo Aira.
De acordo co establecido no artigo 78 da citada Lei 6/2013, do 13 de xuño, xúntase declaración xurada de compatibilidade do novo membro.
A condición de membro do consello social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desa data.
O artigo 77.4 da Lei 6/2013, do 13 de xuño, establece que os acordos de designación de membros do consello social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Ramón Alonso Álvarez como representante do Parlamento de Galicia no Consello Social da Universidade de Santiago de Compostela, en substitución, por renuncia, de Manuel Lolo Aira.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 24 de setembro de 2024
RESOLUCIÓN do 23 de setembro de 2024, da Secretaría Xeral Técnica da Consellería de Sanidade, pola que se lles dá publicidade aos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2024.
Consellería de Sanidade — III. Outras disposicións — 02/10/2024

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio desta resolución dáse publicidade á relación dos convenios subscritos pola Consellería de Sanidade e polo Servizo Galego de Saúde no segundo cuadrimestre do ano 2024, que se incorpora como anexo a esta resolución.
Santiago de Compostela, 23 de setembro de 2024
RESOLUCIÓN do 20 de setembro de 2024 pola que se dá publicidade á revogación da encomenda á Axencia Galega de Infraestruturas da xestión das actuacións para a redacción do proxecto e a execución das obras de construción dun novo centro de saúde no concello de Noia (A Coruña).
Consellería de Sanidade — III. Outras disposicións — 01/10/2024

Mediante a Resolución do presidente do Servizo Galego de Saúde, do 9 de maio de 2023, encomendouse á Axencia Galega de Infraestruturas a xestión das actuacións para a redacción do proxecto e a execución das obras de construción dun novo centro de saúde no concello de Noia (A Coruña). A dita resolución foi obxecto de publicación no
Diario Oficial de Galicia
núm. 96, do 23 de maio.
Mediante o escrito do 12 de xullo de 2024, da Axencia Galega de Infraestruturas, esta comunicou a desistencia da dita encomenda xa que, debido á carga de traballo na Área de contratación da Axencia, non foi posible proceder á licitación dos contratos de servizo para a redacción do proxecto e dirección da obra.
Estas circunstancias sobrevidas determinan a necesidade de que todas as actuacións inicialmente encomendadas á Axencia Galega de Infraestruturas sexan asumidas directamente polo Servizo Galego de Saúde.
De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, por medio da presente dáse publicidade á Resolución do presidente do Servizo Galego de Saúde, do 16 de setembro de 2024, pola que se revoga e deixa sen efecto a encomenda á Axencia Galega de Infraestruturas da xestión das actuacións para a redacción do proxecto e a execución das obras de construción dun novo centro de saúde no concello de Noia (A Coruña).
Santiago de Compostela, 20 de setembro de 2024
EXTRACTO da Orde do 25 de setembro de 2024 pola que se establecen as bases reguladoras para a concesión, en réxime de concorrencia non competitiva, de subvencións destinadas á destilación voluntaria de crise e se procede á súa convocatoria para o ano 2024 (código de procedemento MR446B).
Consellería do Medio Rural — III. Outras disposicións — 01/10/2024

BDNS (Identif.): 787516.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob. es/bdnstrans/index).
Primeiro.
Persoas beneficiarias
– A axuda indicada no número 3 do artigo 2 da orde só se concederá a aquelas persoas solicitantes que cumpran os requisitos de:
• Ser elaboradoras de viño tinto amparado na DO Ribeira Sacra.
– Que asuman as obrigas establecidas nos artigos 4 e 5 desta orde.
– Que compren ou comprasen uva amparada pola DO Ribeira Sacra a persoas viticultoras na campaña vitivinícola 2024/2025 e;
– Cumpran, ademais, algún destes requisitos:
1º) Ter comprado uva de variedade tinta amparada pola DO Ribeira Sacra na campaña vitícola 2023/2024 a persoas viticultoras.
– 2º) Ter utilizado uvas de variedade tinta amparada pola DO Ribeira Sacra dos seus propios viñedos na campaña vitícola 2023/2024, actuando como persoas viticultoras.
Segundo.
Obxecto
Esta orde ten por obxecto establecer as bases reguladoras e convocar no ano 2024, na Comunidade Autónoma de Galicia, as axudas para a destilación voluntaria de viño amparado pola denominación de orixe Ribeira Sacra.
Terceiro.
Bases reguladoras e convocatoria
Orde do 25 de setembro de 2024 pola que se establecen as bases reguladoras para a concesión, en réxime de concorrencia non competitiva, de subvencións destinadas á destilación voluntaria de crise e se procede á súa convocatoria para o ano 2024 (código de procedemento MR446B).
Cuarto.
Contía
1. As subvencións outórganse con cargo á aplicación orzamentaria 14.80.713F.779.0 proxecto contable 2024 00001 dos orzamentos xerais da Comunidade Autónoma de Galicia para 2024.
2. As axudas reguladas financiaranse con fondos propios da Comunidade Autónoma de Galicia.
3. A axuda financeira para a destilación voluntaria de crise será de 105,00 €/hl de viño tinto destilado.
4. O importe máximo destinado ao pagamento das axudas ascenderá a cincocentos mil euros (500.000 €) que poderá incrementarse cando concorran as causas establecidas no punto 5 do artigo 2 da orde.
Quinto.
Prazo de presentación da solicitude
O prazo de presentación da solicitude será dun mes, e iniciarase desde o día seguinte ao da publicación da orde no
Diario Oficial de Galicia
.
Santiago de Compostela, 25 de setembro de 2024
RESOLUCIÓN do 20 de setembro de 2024 pola que se dá publicidade á revogación da encomenda á Axencia Galega de Infraestruturas da xestión das actuacións para a redacción do proxecto e a execución das obras de ampliación do centro de saúde de Baltar no concello de Sanxenxo (Pontevedra).
Consellería de Sanidade — III. Outras disposicións — 01/10/2024

Mediante a Resolución do presidente do Servizo Galego de Saúde, do 4 de maio de 2023, encomendouse á Axencia Galega de Infraestruturas a xestión das actuacións para a redacción do proxecto e a execución das obras de ampliación do centro de saúde en Baltar, no concello de Sanxenxo (Pontevedra). A dita resolución foi obxecto de publicación no
Diario Oficial de Galicia
núm. 96, do 23 de maio.
Mediante o escrito do 12 de xullo de 2024, da Axencia Galega de Infraestruturas, esta comunicou a desistencia da dita encomenda xa que, debido á carga de traballo na Área de contratación da Axencia, non foi posible proceder á licitación dos contratos de servizo para a redacción do proxecto e dirección da obra.
Estas circunstancias sobrevidas determinan a necesidade de que todas as actuacións inicialmente encomendadas á Axencia Galega de Infraestruturas sexan asumidas directamente polo Servizo Galego de Saúde.
De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, por medio desta resolución dáse publicidade á Resolución do presidente do Servizo Galego de Saúde, do 16 de setembro de 2024, pola que se revoga e deixa sen efecto a encomenda á Axencia Galega de Infraestruturas da xestión das actuacións para a redacción do proxecto e a execución das obras de ampliación do centro de saúde de Baltar, no concello de Sanxenxo (Pontevedra).
Santiago de Compostela, 20 de setembro de 2024